CELEX: 62016TA0338
Language: hr
Date: 2018-02-27 00:00:00
Title: Predmet T-338/16 P: Presuda Općeg suda od 27. veljače 2018. – Zink protiv Komisije („Žalba — Javna služba — Dužnosnici — Primici od rada — Naknada za život u inozemstvu — Neisplata naknade tijekom nekoliko godina zbog upravne pogreške — Članak 90. stavak 1. Pravilnika — Razuman rok”)

16.4.2018   
            
            
               HR
            
            
               Službeni list Europske unije
            
            
               C 134/20
            
         Presuda Općeg suda od 27. veljače 2018. – Zink protiv Komisije
   (Predmet T-338/16 P) (1)
   
   ((„Žalba - Javna služba - Dužnosnici - Primici od rada - Naknada za život u inozemstvu - Neisplata naknade tijekom nekoliko godina zbog upravne pogreške - Članak 90. stavak 1. Pravilnika - Razuman rok”))
   (2018/C 134/27)
   Jezik postupka: francuski
   
      Stranke
   
   
      Žalitelj: Richard Zink (Bamako, Mali) (zastupnici: N. de Montigny i J.-N. Louis, odvjetnici)
   
      Druga stranka u postupku: Europska komisija (zastupnici: T. Bohr i F. Simonetti, agenti)
   
      Predmet
   
   Žalba podnesena protiv presude Službeničkog suda Europske unije (drugo vijeće) od 11. travnja 2016., Zink/Komisija (F-77/15, EU:F:2016:74) radi ukidanja te presude.
   
      Izreka
   
   
               1.
            
            
               Ukida se presuda Službeničkog suda Europske unije (drugo vijeće) od 11. travnja 2016., Zink/Komisija (F-77/15).
            
         
               2.
            
            
               Odluka Ureda „Upravljanje individualnim materijalnim pravima i njihova isplata” (PMO) Europske komisije od 23. srpnja 2014. poništava se u dijelu u kojem je, na temelju te odluke, Komisija odbila Richardu Zinku isplatiti naknadu za život u inozemstvu za razdoblje od 1. rujna 2007. do 30. travnja 2009.
            
         
               3.
            
            
               Tužba podnesena Službeničkom sudu Europske unije pod brojem F-77/15 se u preostalom dijelu odbija.
            
         
               4.
            
            
               Komisiji se nalaže snošenje troškova žalbenog i prvostupanjskog postupka.
            
         
      (1)  SL C 305, 22. 8. 2016.